วัดโพธิ์ธาตุ

วัดโพธิ์ธาตุ ตั้งอยู่ที่ บ้านชุมแพ หมุ่ที่ 10 ตำบลชุมแพ อำเภอชุมแพ จังหวัดขอนแก่น สังกัดคณะสงฆ์ มหานิกาย  ที่ดินตั้งวัดมีเนื้อที่ 6 ไร่ 68 ตารางวา น.ส. 3 ก. เลขที่ 560 อาณาเขตทิศเหนือประมาณ 3 เส้น 1 วา 3 ศอก จดถนนดอนกู่ ทิศใต้ประมาณ 3 เส้น จดถนนเพียแก้ว ทิศตะวันออกประมาณ 1 เส้น 17 วา 2 ศอก จดถนนราษฎร์บำรุง ทิศตะวันตกประมาณ 2 เส้น 3 วา จดถนนโพธิ์ธาตุ มีที่ธรณีสงฆ์จำนวน 3 แปลง เนื้อที่ 25 ไร่ 2 งาน 74 ตารางวา น.ส. 3 เลขที่ 560 โฉนดที่ดิน เลขที่ 967 และ ส.ค. 1 เลขที่ 154 อาคารเสนาสนะประกอบด้วยพระอุโบสถ กว้าง 8.20 เมตร ยาว 23.10 เมตร เป็นอาคารคอนกรีต สร้างเมื่อ พ.ศ 2519 ศาลาการเปรียญ กว้าง 30 เมตร ยาว 40 เมตร เป็นอาคารไม้ สร้างเมื่อ พ.ศ 2503 กุฎิสงฆ์ จำนวน 5 หลัง เป็นอาคารไม้ 3 หลัง ครึ่งตึกครึ่งไม้ 2 หลัง และศาลาบำเพ็ญกุศลจำนวน 2 หลัง สร้างด้วยคอนกรีต ปูชนียวัตถุมีพระประธานในพระอุโบสถหล่อดด้วยทองแท้ ขนาดหน้าตักกว้าง 1.50 เมตร สูง 2 เมตร ปางมารวิชัย ศิลปะแบบสุโขทัย พระพุทธรูปโบราณ พระนาคปรก 2 องค์ พระพุทธรูปบูชา นามว่า หลวงพ่อโพธิ์ธาตุ 2 องค์ พระพุทธรูปไม้ สูงประมาณ 1 เมตร และ มีเจดีย์โบราณ 2 องค์ ได้รับการบูรณะปฏิสังขรณ์แล้ว 1 องค์ คือ เจดีย์โพธิ์ธาตุ โดยบนเจดีย์มีพระพุทธรูปโบราณประจำวัดประดิษฐาน (เจดีย์โพธิ์ธาตุเดิมเป็นเจดีย์โบราณศิลปะเดียวกันกับเจดีย์วัดธาตุบ้านแห่ แต่ได้รับการบูรณะปฏิสังขรณ์ โดยใช้ศิลปะในท้องถิ่น และเจดีย์ที่ยังไม่ได้รับการบูรณะ 1 องค์ คือ เจดีย์ญาณคูหงส์ ปัจจุบันเป็นโบราณสถานที่มีต้นกกแจ้งขึ้นคลุมเจดีย์ ซึ่งเป็นที่เคารพสักการะของชาวบ้านชุมแพ บ้านกุดชุมแพ บ้านพรานราษฎร์ และ บ้านศรีมงคล

ปัจจุบันมี พระครูจารุวรรณสาร เป็นเจ้าอาวาส

ศาสนวัตถุ 
 อุโบสถ กว้าง 8.20 เมตร ยาว 23.10 เมตร เป็นอาคารคอนกรีตเสริมเล็ก สร้างเมื่อ พ.ศ 2519
 ศาลากาญจนาภิเษก เป็นอาคารคอนกรีตเสริมเหล็ก 2 ชั้น
 เจดีย์ 2 องค์ คือ เจดีย์โพธิ์ธาตุ และ เจดีย์ญาณคูหงส์
 ศาลเก็บพระอัฐิพระมงคลธรรมภาณี
 กุฎิสงฆ์ 5 หลัง

ลำดับเจ้าอาวาส

อ้างอิง 
1^ กองพุทธสถาน,กรมการศาสนา. ประวัติวัดทั่วราชอาณาจักร หน้าที่  เล่ม 12 ,กรุงเทพฯ : กองพุทธศาสนสถาน กรมการศาสนา, 2526.

โพธิ์ธาตุ
โบราณสถานในจังหวัดขอนแก่น